**OBČINA AJDOVŠČINA**

**Javni razpis – sofinanciranje udeležbe**

**na mednarodnih športnih prireditvah/tekmovanjih**

**RAZPISNA DOKUMENTACIJA**

#### I. POGOJI IN NAVODILO ZA PRIJAVO

**1. Prijava**

Prijavitelj mora v svoji prijavi predložiti vse dokumente, zahtevane v javnem razpisu in razpisni dokumentaciji.

Prijava in priloženi dokumenti morajo biti potrjeni (podpisani in žigosani).

**2. Vsebina razpisanega programa:**

Predmet javnega razpisa je sofinanciranje udeležbe na velikih mednarodnih športnih prireditvah/tekmovanjih v obdobju 1. 9. 2018 – 31. 8. 2019.

Mednarodne športne prireditve/tekmovanja, katerih udeležbo se sofinancira so:

1. svetovana prvenstva/pokali,
2. evropska prvenstva/pokali,
3. uradna mednarodna klubska tekmovanja (npr. liga prvakov).
4. druga mednarodna športna tekmovanja (tekmovanje najmanj 3 držav).

**3. Pogoji, ki jih mora izpolnjevati prijavitelj:**

Na razpis za sofinanciranje udeležbe na mednarodnih športnih prireditvah/tekmovanjih (v nadaljevanju tekmovanja) lahko kandidirajo športna društva, ki imajo sedež v občini Ajdovščina:

- za ekipe v kolektivnih športnih panogah, ki imajo ustrezno registracijo in tekmujejo v okviru uradno potrjenih tekmovalnih sistemov posamezne nacionalne panožne športne zveze,

- za posamezne športnike v individualnih športnih panogah, ki imajo bivališče v občini Ajdovščina, so registrirani in tekmujejo v okviru uradno potrjenih tekmovalnih sistemov nacionalne panožne športne zveze.

Posebni pogoji javnega razpisa:

* prijavitelj lahko prijavi le tekmovanja, za katera niso pridobljena/zagotovljena namenska sredstva za kritje stroškov udeležbe (kot namenska sredstva se štejejo viri, ki jih zagotavlja: Olimpijski komite Slovenije, Fundacija za šport, nacionalna panožna zveza, ministrstvo, organizator tekmovanja, sredstva Občine Ajdovščina iz drugih javnih razpisov/proračunskih postavk),
* prijavitelj mora v postopku kandidiranja pridobiti potrdilo pristojne panožne zveze o ustreznosti tekmovanja,
* za točkovanje udeležbe na uradnem mednarodnem klubskem tekmovanju mora prijavitelj dostaviti koledar prireditev mednarodne zveze iz katerega je razvidno prijavljeno tekmovanje (primer tekmovanj: liga prvakov,…)
* isto tekmovanje lahko prijavi samo en izvajalec.

**4. Merila, po katerih se bodo ocenjevale prejete vloge:**

Prijavitelji, ki bodo pravočasno oddali popolno vlogo in bodo izpolnjevali pogoje razpisa, bodo ocenjeni v skladu z merili.

Merila po katerih se bodo ocenjevale vloge so:

1. Točkovanje glede na športno panogo prijavitelja v skladu z razvrstitvijo panog Ministrstva za izobraževanje znanost in šport:

|  |  |
| --- | --- |
| RAZRED | ŠTEVILO TOČK |
| prvi razred | 5 |
| drugi razred | 4 |
| tretji razred | 3 |
| četrti razred | 2 |
| peti razred | 1 |

2. Točkovanje glede na lokalno pomembnost športne panoge prijavitelja (1-3 točke).

3. Točkovanje glede na vrsto tekmovanja:

|  |  |
| --- | --- |
| VRSTA TEKMOVANJA | ŠTEVILO TOČK |
| svetovana prvenstva/pokali, | 4 |
| evropska prvenstva/pokali, | 3 |
| uradna mednarodna klubska tekmovanja vključena v koledar prireditev mednarodnih zvez (npr. liga prvakov) | 2 |
| druga mednarodna športna tekmovanja (tekmovanje najmanj 3 držav) | 1 |

Na podlagi ocenjevanja in doseženega števila točka se opravi razvrstitev posebej za:

- 1. sklop: društva (kolektivne športne panoge),

- 2. sklop: društva (individualne športne panoge).

Namen sofinanciranja:

* sofinancira se: prijavnina na tekmovanje, strošek bivanja/nočitev za čas tekmovanja, strošek potovanja povezan s tekmovanjem (letalska karta,…). Računi, ki dokazujejo nastanek stroškov se morajo glasiti na prijavitelja.

Višina sofinanciranja:

Sredstva bodo prijaviteljem dodeljena glede skupno število doseženih točk in vrednost točke. Točkovanje se opravi posebej za: kolektivne športne panoge in individualne športne panoge.

Vrednost točke se izračuna: razpoložljiva sredstva za posamezen sklop/skupno število točk vseh vlagateljev za sklop. Višina sofinanciranja tekmovanja: doseženo število točk krat vrednost točke.

**Višina sofinanciranja ne sme presegati stroškov, ki se financirajo v okviru javnega razpisa.**

**II. NAVODILA ZA PRIJAVO**

1. **Način in rok za oddajo prijav**

Prijave v zaprti kuverti z oznako »Javni razpis-mednarodna športna tekmovanja - ne odpiraj« se pošlje po pošti ali odda osebno na naslov Občina Ajdovščina, Cesta 5. maja 6a, 5270 Ajdovščina. Na hrbtni strani ovojnice mora biti naveden polni naslov prijavitelja. Prijavi se priložijo obrazci in drugi dokumenti navedeni v razpisni dokumentaciji, ki jo zainteresirani dobijo v sprejemni pisarni Občine Ajdovščina ali na spletni strani občine: [www.ajdovscina.si](http://www.ajdovscina.si), pod rubriko: Javna naročila, objave, razpisi, zavihek: Javni razpisi.

**Rok za prijavo na javni razpis je 13. 6. 2019**. Šteje se, da je prijava pravočasna, če je bila oddana zadnji dan roka za oddajo prijav, po pošti priporočeno, ali osebno v sprejemno pisarno občine v času uradnih ur. Prijavitelji, ki bodo oddali nepopolno vlogo, bodo pozvani na dopolnitev, nepravočasno prispele prijave pa bodo s sklepom zavržene.

Dodatne informacije lahko vlagatelji dobijo na tel. št. 05/ 365 91 22 – Erika Zavnik.

1. **Obvestilo o izbiri in podpis pogodbe**

Administrativna komisija bo predvidoma 17. 6. 2019 odprla prispele prijave na razpis. O izidu javnega razpisa bodo izvajalci predvidoma obveščeni v roku enega meseca po roku za oddajo prijav. Z izbranim izvajalcem bo sklenjena pogodba o sofinanciranju.

1. **Razpisni obrazci in dokazila**

Prijavitelj prijavi udeležbo na tekmovanju na razpisnih obrazcih (1, 2, 3) in priloži ustrezna dokazila:

1. potrdilo o registraciji nacionalne panožne športne zveze (podatki o registraciji tekmovalcev in navedba uradnega tekmovanja v okviru panožne zveze) za ekipe, športnika,
2. za tekmovanje se priloži: dokazilo o razpisu tekmovanja, objavi, napovedi tekmovanja,
3. za uradno mednarodno klubsko tekmovanje se priloži: koledar prireditev mednarodne zveze iz katerega je razvidno prijavljeno tekmovanje (primer tekmovanj: liga prvakov,…)
4. potrdilo pristojne panožne zveze o ustreznosti tekmovanja (glede na vrsto prijavljenega tekmovanja)
5. izjavo, da za udeležbo na tekmovanju/prireditvi niso pridobljena/zagotovljena namenska sredstva za kritje stroškov udeležbe s strani Olimpijskega komiteja Slovenije, Fundacije za šport, nacionalne panožne zveze, ministrstva, organizatorja tekmovanja.
6. **Način financiranja**

Z izbranimi prijavitelji bo podpisana pogodba o sofinanciranju udeležbe na prireditvi/tekmovanju. Sredstva se izbranemu izvajalcu odobri na podlagi prejetih zahtevkov, poročila z dokazili o udeležbi na mednarodnem tekmovanju in računi, ki dokazujejo nastanek obveznosti, katere se v skladu z razpisom financira. Računi, ki dokazujejo nastanek stroškov se morajo glasiti na prijavitelja.

Ajdovščina, 29. 5. 2019

**OBČINA AJDOVŠČINA**

**PRILOGA:**

* Obrazec 1
* Obrazec 2
* Obrazec 3
* Razvrstitev športnih panog

**Obrazec 1: PODATKI O PRIJAVITELJU**

|  |  |
| --- | --- |
| **Ime oz. naziv prijavitelja** |  |
| **Sedež oz. naslov** |  |
| **Odgovorna oseba, funkcija \*** |  |
| **Telefon** |  |
| **GSM** |  |
| **E-mail** |  |
| **Šifra dejavnosti\*** |  |
| **Matična številka** |  |
| **Davčna številka** |  |
| **Številka računa** |  |
| **Ime banke pri kateri je račun odprt** |  |
| **Datum registracije društva\*** |  |
| **Začetek izvajanja športnih programov- datum\*** |  |
| **Število članov registriranih pri panožni zvezi\*** |  |
| **Število članov, ki tekmuje v tekmovalnem sistemu\*** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PODPIS ODGOVORNE OSEBE**

**Obvezne priloge:**

1. potrdilo o registraciji nacionalne panožne športne zveze (podatki o registraciji tekmovalcev in navedba uradnega tekmovanja v okviru panožne zveze) za ekipe, športnika,
2. za tekmovanje se priloži: dokazilo o razpisu tekmovanja, objavi, napovedi tekmovanja,
3. za uradno mednarodno klubsko tekmovanje se priloži: koledar prireditev mednarodne zveze iz katerega je razvidno prijavljeno tekmovanje (primer tekmovanj: liga prvakov,…)
4. potrdilo pristojne panožne zveze o ustreznosti tekmovanja (glede na vrsto prijavljenega tekmovanja)
5. izjavo, da za udeležbo na tekmovanju/prireditvi niso pridobljena/zagotovljena namenska sredstva za kritje stroškov udeležbe s strani Olimpijskega komiteja Slovenije, Fundacije za šport, nacionalne panožne zveze, ministrstva, organizatorja tekmovanja.

* **IZJAVA 1**

|  |  |
| --- | --- |
| **Prijavitelj:** |  |
| **Ime in priimek odgovorne osebe:** |  |

1. Izjavljamo, da smo seznanjeni s pogoji in merili javnega razpisa in jih sprejemamo.
2. Izjavljamo, da bomo med izvajanjem programa dosledno spoštovali določbe Splošne uredbe o varstvu osebnih podatkov – GDPR (Uredba (EU) 2016/679 Evropskega parlamenta in Sveta iz 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES.
3. Izjavljamo, da navedeni programi niso prijavljeni na drugih javnih razpisih Občine Ajdovščina.
4. Izjavljamo, da imamo urejeno evidenco o članstvu in ostalo dokumentacijo, kot to določa zakon o društvih (pogoj velja za pravne osebe ustanovljene po zakonu o društvih).
5. Izjavljamo, da imamo urejene osnovne materialne, prostorske, kadrovske in organizacijske pogoje za izvajanje predloženega programa.
6. Izjavljamo, da so vsi navedeni podatki v vlogi resnični in ustrezajo dejanskemu stanju.
7. Izjavljamo, da smo v preteklem letu, v kolikor smo bili pogodbena stranka Občine Ajdovščina, izpolnili vse obveznosti do Občine.

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PODPIS ODGOVORNE OSEBE**

* **IZJAVA 2**

|  |  |
| --- | --- |
| **Prijavitelj:** |  |
| **Ime in priimek odgovorne osebe:** |  |

Izvajalec oz. podpisnik pogodbe v imenu prijavitelja izjavljam, da sem seznanjen z določbami 35. člena Zakona o integriteti in preprečevanju korupcije (Uradni list RS št. UPB2-69/11) in izjavljam, da niti sam niti nobeden od mojih družinskih članov, niti nihče izmed članov poslovodstva prijavitelja, niti njegovi družinski člani niso subjekti, za katere bi veljala omejitev poslovanja z Občino Ajdovščina po tem členu.

Zavedam se, da v primeru neresničnosti podane izjave, sam nosim odgovornost in posledice zaradi ničnosti sklenjene pogodbe.

Datum: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PODPIS ODGOVORNE OSEBE**

**Obrazec 2: PRIJAVA UDELEŽBE NA MEDNARODNI PRIREDITVI/TEKMOVANJU**

|  |  |
| --- | --- |
| **Navedba mednarodne prireditve /tekmovanja**  (v nadaljevanju tekmovanje) |  |
| Navedba športne panoge |  |
| Organizator tekmovanja |  |
| Navedba kraja tekmovanja |  |
| Čas trajanja tekmovanja |  |
| Število ekip na tekmovanju (kolektivne športne panoge) |  |
| Število športnikov na tekmovanju (individualne športne panoge) |  |
| Število udeležencev na tekmovanju iz Slovenije |  |

* Kratek opis tekmovanja (navesti tudi, ali je bilo potrebno izpolniti določen pogoje za udeležbo):

**PODPIS ODGOVORNE OSEBE**

**Obrazec 3: FINANČA KONSTRUKCIJA**

|  |  |
| --- | --- |
| **Navedba mednarodnega tekmovanja/prireditve** |  |
| **VRSTA STROŠKOV/VIROV** | **SREDSTVA V €** |
| Strošek prijavnine na tekmovanje |  |
| Strošek potovanja povezan s tekmovanjem (letalska karta, avtobus,…) |  |
| Strošek nočitev za čas tekmovanja |  |
| **Stroški skupaj** |  |
|  |  |
| Sredstva razpisa Občine Ajdovščina |  |
| Sredstva udeležencev |  |
| Drugi viri (našteti):  1.  2.  3.  4. … |  |
| **Skupaj viri za kritje stroškov udeležbe na tekmovanju** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PODPIS ODGOVORNE OSEBE**